กนง.คงดอกเบี้ย0.5% หั่นจีดีพีเหลือ 1.8%
มติเป็นเอกฉันท์ กนง.คงดอกเบี้ย0.5% หั่นจีดีพีเหลือ % จากพิษโควิดรอบระลอก 3
23 มิ.ย. 2564

นายทิตนันทิ์ มัลลิกะมาส ผู้ช่วยผู้ว่าการสายนโยบายการเงิน ธนาคารแห่งประเทศไทย (ธปท.) เปิดเผยว่า ที่ประชุมคณะกรรมการนโยบายการเงิน (กนง.) วันที่ 23 มิ.ย. 2564 มีมติเป็นเอกฉันท์ให้คงอัตราดอกเบี้ยนโยบายไว้ที่ระดับ 0.50% ต่อปี โดยประเมินว่า เศรษฐกิจไทยมีแนวโน้มขยายตัวชะลอลงมากจากการระบาดของโควิด-19 รอบ 3 ซึ่งส่งผลกระทบการใช้จ่ายในประเทศและแนวโน้มการฟื้นตัวของนักท่องเที่ยวนอกจากนี้ กนง.ยังได้ปรับประมาณการเศรษฐกิจปี 2564 จะขยายตัวได้ 1.8% จากเดิมคาดว่าจะขยายตัว 3.0% และในปี 2565 คาดว่าจะขยายตัว 3.9% จากเดิมที่คาดว่าจะขยายตัวได้ 4.7%ทั้งนี้ โจทย์สำคัญของเศรษฐกิจในปัจจุบันคือการจัดหาและกระจายวัคซีนให้ทันการ ขณะที่มาตรการด้านการเงินต้องเร่งกระจายสภาพคล่องไปยังภาคธุรกิจและครัวเรือนที่ได้รับผลกระทบจากการระบาดของโควิด-19 โดยเฉพาะมาตรการสินเชื่อ การปรับปรุงโครงสร้างหนี้ ที่จะช่วยเหลือได้ตรงจุดมากกว่าการลดดอกเบี้ยนโยบายที่ปัจจุบันอยู่ระดับต่ำ และสนับสนุนการฟื้นตัวของเศรษฐกิจ